8.9.2023
EL
Επίσημη Εφημερίδα της Ευρωπαϊκής Ένωσης
L 222/457
Η παρατρόχια υλοποίηση εθνικών ή προαιρετικών λειτουργιών είναι τεχνικά συμβατή και δεν εμποδίζει τη χρήση της εν λόγω υποδομής από αμαξοστοιχία η οποία πληροί μόνον τις υποχρεωτικές απαιτήσεις εποχούμενου συστήματος κλάσης Α, εκτός εάν πρόκειται για απαιτήσεις όσον αφορά τις ακόλουθες εποχούμενες προαιρετικές λειτουργίες των ενοτήτων 7.2.9.1 και 7.2.9.3.
Η παρατρόχια υλοποίηση μίας από αυτές τις προαιρετικές λειτουργίες που συνεπάγεται νέα υποχρεωτική απαίτηση επί του οχήματος σε συγκεκριμένες γραμμές κοινοποιείται τουλάχιστον 5 έτη προτού η λειτουργία καταστεί υποχρεωτική απαίτηση επί του οχήματος.
Η κοινοποίηση νέας υποχρεωτικής απαίτησης επί του οχήματος πραγματοποιείται στο πλαίσιο του μητρώου υποδομής και οι εν λόγω αλλαγές στο μητρώο υποδομής απαριθμούνται στη δήλωση δικτύου κατά τα οριζόμενα στο άρθρο 27 της οδηγίας 2012/34/ΕΕ του Ευρωπαϊκού Κοινοβουλίου και του Συμβουλίου (30).
Προθεσμία κοινοποίησης μικρότερη των 5 ετών επιτρέπεται μόνον εφόσον αυτό συμφωνηθεί μεταξύ του διαχειριστή υποδομής και της σιδηροδρομικής επιχείρησης που εκτελούν δρομολόγια ή προτίθενται να εκτελέσουν δρομολόγια (κατά τη στιγμή σύναψης της συμφωνίας) στις εν λόγω γραμμές.
Η εν λόγω συμφωνία για τη συντόμευση της προθεσμίας κοινοποίησης γνωστοποιείται στην Ευρωπαϊκή Επιτροπή.
Το εποχούμενο υποσύστημα το οποίο ενσωματώνει ΕΕΜ KER είναι δυνατόν να καταστήσει αναγκαία την εφαρμογή της διεπαφής Κ.
7.2.9.1.
ETCS
1)
Παρατρόχια εφαρμογή ETCS επιπέδου 2 με μηδενική ή μειωμένη ανίχνευση αμαξοστοιχίας (πρώην ETCS επιπέδου 3) βασίζεται σε πληροφορίες επί του οχήματος για τον προσδιορισμό της κατάληψης της τροχιάς και απαιτεί από το εποχούμενο σύστημα να πληροί τις απαιτήσεις για πληροφορίες για το ασφαλές μήκος της αμαξοστοιχίας, όπως ορίζεται στο προσάρτημα Α πίνακας A.2 δείκτης 27.
2)
Παρατρόχια εφαρμογή ETCS επιπέδου 1 με πλήρωση απαιτεί το εποχούμενο να είναι εξοπλισμένο με την αντίστοιχη μετάδοση δεδομένων πλήρωσης (μέσω Euroloop ή ραδιοεπικοινωνίας) αν για λόγους ασφάλειας μηδενιστεί η ταχύτητα αποσύμπλεξης (π.χ. προστασία σε επικίνδυνα σημεία).
3)
Όταν το ETCS απαιτεί ραδιομετάδοση δεδομένων, απαιτείται το μέρος ραδιοεπικοινωνίας δεδομένων όπως καθορίζεται στην παρούσα ΤΠΔ.
4)
Όταν παρατρόχιο ETCS χρειάζεται συγκεκριμένη έκδοση συστήματος ETCS, το εποχούμενο σύστημα είναι εξοπλισμένο σύμφωνα με τις απαιτήσεις υλοποίησης που αναφέρονται στην ενότητα 7.4.2.4.2.
7.2.9.2.
AT O
1)
Παρατρόχιο ATO: η παρατρόχια υλοποίηση του ATO αποτελεί προαιρετική λειτουργία διαλειτουργικότητας η οποία από τεχνική άποψη δεν εμποδίζει τη χρήση της εν λόγω υποδομής από αμαξοστοιχία που δεν είναι εξοπλισμένη με εποχούμενο ATO.
Όταν το σύνολο λειτουργιών ATO GoA1/2 υλοποιείται παρατροχίως, εφαρμόζονται οι προδιαγραφές του ATO του προσαρτήματος Α της παρούσας ΤΠΔ.
Σημείωση: Όταν το σύνολο λειτουργιών ATO GoA1/2 υλοποιείται σε παρατρόχιο υλικό κλάσης Β, θα πρέπει να εφαρμόζονται οι προδιαγραφές του παρατρόχιου ATO του προσαρτήματος Α της παρούσας ΤΠΔ, ώστε να διευκολύνεται η μελλοντική μετάβαση προς ATO σε γραμμές που πρόκειται να εξοπλιστούν με ETCS.
2)
Εποχούμενο ATO: η τοποθέτηση ATO σε εποχούμενο υποσύστημα CCS είναι υποχρεωτική (31) κατά την πρώτη υλοποίηση του ETCS στο όχημα και όταν το όχημα προορίζεται επίσης για χρήση σε γραμμή που περιλαμβάνει τουλάχιστον ένα τμήμα εξοπλισμένο με ATO εφόσον ο διαχειριστής υποδομής έχει κοινοποιήσει στο μητρώο υποδομής τις υπηρεσίες που απαιτούν υποχρεωτική υλοποίηση εποχούμενου ATO.
(30) Οδηγία 2012/34/ΕΕ του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τη δημιουργία ενιαίου ευρωπαϊκού σιδηροδρομικού χώρου (αναδιατύπωση) (ΕΕ L 343 της 14.12.2012, σ. 32).
(31) Παρότι η απαίτηση υποχρεωτικής υλοποίησης εποχούμενου ATO δεν συνδέεται με την τεχνική συμβατότητα, συνδέεται ωστόσο με την κανονιστική ανάγκη να μην αναπτύσσουν τα κράτη μέλη ή ο διαχειριστής υποδομής ειδικό μηχανισμό παροχής κινήτρων για την υλοποίηση εποχούμενου ATO για οχήματα που υλοποιούν το ETCS για πρώτη φορά.